8.7.2004 Den Europæiske Unions Tidende L 237/11 KOMMISSIONENS FORORDNING (EF) Nr. 1248/2004 af 7. juli 2004 om overgangsforanstaltninger for visse import- og eksportlicenser vedrørende samhandelen mellem Fællesskabet i dets sammensætning pr. 30. april 2004 og Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slova- kiets tiltrædelse, under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og ud fra følgende betragtninger: (1) — Indtil den 30. april 2004 er handelen med landbrugs- produkter mellem Fællesskabet og Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet betinget af, at der fremlægges en import- eller eksportlicens. Fra den 1. maj 2004 kan disse licenser ikke længere anvendes ved denne samhandel. (2) — Visse licenser, der er gyldige efter den 30. april 2004, har ikke kunnet anvendes helt eller delvist. Forpligtelserne i tilknytning til disse licenser skal overholdes, hvis den stillede sikkerhed ikke skal fortabes. Da disse forpligtelser er blevet uden indhold, bør de kunne ophæves og sikker- hedsstillelsen frigives. (3) De i denne forordning fastsatte foranstaltninger er i over- ensstemmelse med udtalelse fra alle berørte forvaltnings- komitéer — UDSTEDT FØLGENDE FORORDNING: Artikel 1 Hvad angår import- og eksportlicenser samt forudfastsættelses- attester frigives sikkerhedsstillelsen efter anmodning fra den pågældende, såfremt: — de nævnte attesterflicenser som bestemmelses-, oprindelses- eller udførselsland har Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet — deres gyldighed endnu ikke er udløbet den 1. maj 2004, og — de kun delvist eller slet ikke er blevet udnyttet på oven- nævnte dato. Stk. 1 gælder også for de licenser, der har angivelsen »landene i Central- og Østeuropa« som bestemmelses-, oprindelses- eller udførselsland, såfremt de erhvervsdrivende til de kompetente myndigheders tilfredshed fører bevis for, at der er tale om en udførsel til eller en indførsel fra en af de i stk. 1 nævnte medlemsstater. Artikel 2 Denne forordning træder i kraft på dagen for offentliggørelsen i Den Europæiske Unions Tidende. Den anvendes fra den 1. maj 2004. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 7. juli 2004. På Kommissionens vegne Franz FISCHLER Medlem af Kommissionen